TomoTesten/trubar-sodna-praksa huggingface dataset:
Up-211/97
Natisni
Opravilna št.:
Up-211/97
Datum odločitve:
5. 11. 1998
ECLI:
ECLI:SI:USRS:1998:Up.211.97
Akt:
Ustavna pritožba S. H. zoper sodbo Vrhovnega sodišča RS št. II Ips 444/95 z dne 3.4.1997 v zvezi s sodbo Višjega sodišča v Ljubljani št. I Cp 238/95 z dne 1.3.1997 in sodbo Temeljnega sodišča v Ljubljani, enote v Ljubljani, št. II P 371/94 z dne 28.11.1994
Izrek:
Ustavna pritožba S. H. zoper sodbo Vrhovnega sodišča RS v zvezi s sodbo Višjega sodišča v Ljubljani in sodbo Temeljnega sodišča v Ljubljani, enote v Ljubljani se zavrže.
Evidenčni stavek:
Eden od pogojev za vložitev ustavne pritožbe je, da so zoper izpodbijan posamičen akt izčrpana vsa pravna sredstva. Ta pogoj ne velja le za posamične akt kot celoto, temveč tudi za vsako zatrjevano kršitev, na katero pritožnik opira svojo ustavno pritožbo. Ker v obravnavanem primeru ta pogoj ni izpolnjen, je bilo treba pritožbo zavreči.
Geslo:
Predhodno izčrpanje vseh pravnih sredstev kot procesni pogoj za začetek postopka pred Ustavnim sodiščem na podlagi ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
30. 6. 1997
Vrsta odločitve:
sklep
Vrsta rešitve:
zavrženje
Dokument:
US19170
Up-211/97
5.11.1998
S K L E P
Ustavno sodišče je v postopku za preizkus ustavne pritožbe S. H. iz L. na seji senata dne 5. novembra 1998
s k l e n i l o :
Ustavna pritožba S. H. zoper sodbo Vrhovnega sodišča RS št. II Ips 444/95 z dne 3.4.1997 v zvezi s sodbo Višjega sodišča v Ljubljani št. I Cp 238/95 z dne 1.3.1997 in sodbo Temeljnega sodišča v Ljubljani, enote v Ljubljani, št. II P 371/94 z dne 28.11.1994 se zavrže.
O b r a z l o ž i t e v
1. Pritožnica očita sodbi revizijskega sodišča, da ji krši pravice iz 50., 53., 22. in 78. člena Ustave. Te očitke utemeljuje s stališčem, da ji je vojaško stanovanje 24.8.1991 dodelil organ JLA kot tedaj še pristojen organ in da so sodišča narobe štela, da ta organ od 25. junija 1991 kljub t.i. "moratoriju" ni mogel več razpolagati s stanovanjem.
2. Take presoje pa pritožnica ni izpodbijala v reviziji in tudi ne v pritožbi; v obeh je izpodbijala le presojo o tem, ali je pred 24.8.1991 imela stanovanjsko pravico v drugih stanovanjskih prostorih ali ne. Zato presoja o pristojnosti ali nepristojnosti organa JLA v omenjenem času sploh ni vsebina izpodbijane revizijske sodbe.
3. Eden od pogojev za vložitev ustavne pritožbe je, da so zoper izpodbijan posamičen akt izčrpana vsa pravna sredstva. Ta pogoj ne velja le za posamične akt kot celoto, temveč tudi za vsako zatrjevano kršitev, na katero pritožnik opira svojo ustavno pritožbo. Ker v obravnavanem primeru ta pogoj ni izpolnjen, je bilo treba pritožbo zavreči.
4. Ustavno sodišče je sprejelo ta sklep na podlagi 2. alinee prvega odstavka 55. člena zakona o Ustavnem sodišču (Uradni list RS, št. 15/94) v senatu v sestavi: predsednik dr. Lojze Ude in člana Franc Testen ter dr. Dragica Wedam-Lukić.
Predsednik senata
dr. Lojze Ude
Up-250/98
Natisni
Opravilna št.:
Up-250/98
Datum odločitve:
5. 11. 1998
ECLI:
ECLI:SI:USRS:1998:Up.250.98
Akt:
Ustavna pritožba A. Š. zoper sklep Davčnega urada Kranj - izpostava Radovljica št. 413-2/98-694-442021 z dne 20.08.1998
Izrek:
Ustavna pritožba A. Š. zoper sklep Davčnega urada Kranj - izpostava Radovljica se zavrže.
Evidenčni stavek:
Ker pritožnica, kljub pozivu ustavne pritožbe ni dopolnila v določenem roku, je Ustavno sodišče ustavno pritožbo zavrglo.
Geslo:
Ustavna pritožba, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
24. 8. 1998
Vrsta odločitve:
sklep
Vrsta rešitve:
zavrženje
Dokument:
US19173
Up-250/98
5.11.1998
S K L E P
Ustavno sodišče je v postopku za preizkus ustavne pritožbe A. Š. iz B. na seji senata dne 5. novembra 1998
s k l e n i l o:
Ustavna pritožba A. Š. zoper sklep Davčnega urada Kranj - izpostava Radovljica št. 413-2/98-694-442021 z dne 20.08.1998 se zavrže.
O b r a z l o ž i t e v
1. Pritožnica izpodbija v izreku navedeni sklep o prisilni izterjavi dolga iz sredstev na dolžnikovem računu.
2. Ustavna pritožba ni bila popolna, saj pritožnica v njej ni navedla, katere človekove pravice so ji bile z izpodbijanim sklepom kršene, niti da so bila v zadevi izčrpana vsa pravna sredstva, ustavna pritožba pa vložena v šestdesetih dneh od vročitve izpodbijanega akta (čl. 53 Zakona o Ustavnem sodišču - Ur.l.RS št. 15/94 - v nadaljevanju ZUstS). Iz vsebine navedb o tem pa tudi ni bilo mogoče smiselno sklepati. Z dopisom z dne 17.9.1998 jo je zato Ustavno sodišče v skladu s čl. 54/2 ZUstS pozvalo k ustrezni dopolnitvi ustavne pritožbe in jo ob tem opozorilo na posledice po 4. alinei prvega odstavka 55. člena ZUstS.
3. Pritožnica kljub temu, da jo je Ustavno sodišče pozvalo k dopolnitvi vloge in jo ob tem opozorilo na posledice nedopolnitve, v določenem roku ustavne pritožbe ni dopolnila, zaradi česar je Ustavno sodišče ustavno pritožbo zavrglo.
4. Senat Ustavnega sodišča je sklep sprejel na podlagi 4. alinee 1. odstavka 55. člena ZUstS v senatu v sestavi: predsednik senata dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata
dr. Lojze Ude
U-I-311/98
Natisni
Opravilna št.:
U-I-311/98
Datum odločitve:
8. 10. 1998
Objavljeno:
OdlUS VII, 183
ECLI:
ECLI:SI:USRS:1998:U.I.311.98
Akt:
Sklepi župana Mestne občine Novo mesto o zadržanju objave sklepov Občinskega sveta Mestne občine Novo mesto
Izrek:
Pobuda za oceno zakonitosti sklepov župana Mestne občine Novo mesto o zadržanju objave sklepov Občinskega sveta Mestne občine Novo mesto se zavrže.
Evidenčni stavek:
Sklep, s katerim župan zadrži izvrševanje akta občinskega sveta, ni splošen pravni akt (predpis), zato ga ni mogoče izpodbijati v postopku za oceno ustavnosti in zakonitosti.
Geslo:
Nepristojnost Ustavnega sodišča za odločanje sklepa župana o zadržanju objave akta občinskega sveta, ki niso predpisi.
Pravna podlaga:
Zakon o Ustavnem sodišču (ZUstS), 21. čl., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Občinski svet Mestne občine Novo mesto
Datum vloge:
10. 9. 1998
Vrsta odločitve:
sklep
Vrsta rešitve:
zavrženje
Dokument:
US19142
Dokument v PDF obliki:
U-I-311-98.pdf
61 KB
Prenesite datoteko
U-I-311/98
8.10.1998
S K L E P
Ustavno sodišče je v postopku za preizkus pobude za oceno zakonitosti, ki jo je vložil Občinski svet Mestne občine Novo mesto, na seji dne 8. oktobra 1998
s k l e n i l o :
Pobuda za oceno zakonitosti sklepov župana Mestne občine Novo mesto o zadržanju objave sklepov Občinskega sveta Mestne občine Novo mesto se zavrže.
O b r a z l o ž i t e v
1. Pobudnik izpodbija tri sklepe, s katerimi je župan zadržal objavo treh sklepov Občinskega sveta.
2. Izpodbijani sklepi župana niso predpisi lokalnih skupnosti, ki bi jih bilo mogoče v skladu z 21. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) izpodbijati v postopku za oceno ustavnosti in zakonitosti. Ti sklepi namreč ne vsebujejo abstraktnih in splošnih pravnih norm, temveč je z njimi župan odločil o zadržanju sklepa občinskega sveta.
3. Ustavno sodišče je sprejelo ta sklep na podlagi 25. člena ZUstS v naslednji sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, Franc Testen, dr. Lojze Ude, dr. Dragica Wedam - Lukić in dr. Boštjan M. Zupančič. Sklep je sprejelo soglasno.
P r e d s e d n i k :
dr. Lovro Šturm
Up-139/98
Natisni
Opravilna št.:
Up-139/98
Datum odločitve:
1. 10. 1998
ECLI:
ECLI:SI:USRS:1998:Up.139.98
Akt:
Ustavna pritožba V. P. zoper sodbo
Izrek:
Ustavna pritožba V. P. zoper sodbo se zavrže.
Evidenčni stavek:
Ustavno sodišče zavrže nepopolno vlogo, če je pritožnik v postavljenem roku ne dopolni v skladu z zahtevami Zakona o Ustavnem sodišču (Uradni list RS, št. 15/94).
Geslo:
Nepopolna vloga in njena nedopolnitev v postavljenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 5. 1998
Vrsta odločitve:
sklep
Vrsta rešitve:
zavrženje
Dokument:
US19129
Up-139/98
1.10.1998
S K L E P
Ustavno sodišče je v postopku za preizkus ustavne pritožbe V. P., ZPKZ D. na seji senata dne 1. oktobra 1998
s k l e n i l o :
Ustavna pritožba V. P. zoper sodbo se zavrže.
O b r a z l o ž i t e v
1. Pritožnik je dne 11.5.1998 posredoval Ustavnemu sodišču vlogo, iz katere je bilo razbrati, da želi vložiti ustavno pritožbo zoper sodbo sodišča v Mariboru, s katero naj bi bil obsojen na zaporno kazen.
2. Ker ustavni pritožbi ni navedel, kateri akt izpodbija niti ni priložil njegove kopije, ni izkazal, da je zoper izpodbijani akt izčrpal vsa pravna sredstva, njegova vloga pa je bila tudi sicer pomanjkjiva do te mere, da je ni bilo mogoče preizkusiti, ga je Ustavno sodišče z dopisom z dne 9.7.1998 pozvalo, da vlogo v roku 15 dni dopolni v skladu z zahtevami Zakona o Ustavnem sodišču (Uradni list RS, št. 15/94 - v nadaljevanju: ZUstS).
Opozorilo ga je tudi na možnost, da lahko njegovo vlogo zavrže, če je v postavljenem roku ne bo dopolnil.
3. Pritožnik je dopis Ustavnega sodišča v redu prejel dne 15.7.1998, vendar vloge v postavljenem roku ni dopolnil. Zato jo je Ustavno sodišče v skladu z določbo 4. alinee prvega odstavka 55. člena ZUstS zavrglo.
4. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Miroslava Geč - Korošec in dr. Peter Jambrek.
Predsednik senata
dr. Boštjan M. Zupančič
Up-221/98
Natisni
Opravilna št.:
Up-221/98
Datum odločitve:
24. 9. 1998
ECLI:
ECLI:SI:USRS:1998:Up.221.98
Akt:
Ustavna pritožba J. K. zoper sklep Temeljnega sodišča v Kopru, Enote v Ilirski Bistrici, št. R 108/76 z dne 13.5.1994
Izrek:
Ustavna pritožba J. K. zoper sklep Temeljnega sodišča v Kopru, Enote v Ilirski Bistrici se zavrže.
Evidenčni stavek:
Ker pritožnik ni izkazal, da bi bil zoper sklep, izpodbijan z ustavno pritožbo, vložil pritožbo, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
21. 7. 1998
Vrsta odločitve:
sklep
Vrsta rešitve:
zavrženje
Dokument:
US19110
Up-221/98
24.9.1998
S K L E P
Ustavno sodišče je v postopku za preizkus ustavne pritožbe J. K. iz I. B. na seji senata dne 24. septembra 1998
s k l e n i l o :
Ustavna pritožba J. K. zoper sklep Temeljnega sodišča v Kopru, Enote v Ilirski Bistrici, št. R 108/76 z dne 13.5.1994 se zavrže.
O b r a z l o ž i t e v
1. Z izpodbijanim sklepom je prvostopno sodišče zavrglo pritožbo zoper sklep o določitvi odškodnine za odvzeto zemljišče kot prepozno. Pritožnik meni, da sodišče ni upoštevalo, da je pritožbo vložil pravočasno in da je z novim pisanjem, vloženim leta 1993, le opomnil sodišče, da o njegovi pritožbi še ni bilo odločeno.
2. Po 51. členu Zakona o Ustavnem sodišču (Uradni list RS, št. 15/94) je ustavno pritožbo mogoče vložiti, ko so izčrpana vsa pravna sredstva. Ker pritožnik ni izkazal, da bi bil zoper izpodbijani sklep vložil pritožbo, je senat Ustavnega sodišča ustavno pritožbo zavrgel.
3. Senat Ustavnega sodišča je sprejel ta sklep na podlagi druge alinee prvega odstavka 55. člena Zakona o Ustavnem sodišču v sestavi: predsednik senata dr. Lojze Ude in sodnik Franc Testen ter sodnica dr. Dragica Wedam - Lukić.
Predsednik senata
dr. Lojze Ude
Up-254/98
Natisni
Opravilna št.:
Up-254/98
Datum odločitve:
24. 9. 1998
ECLI:
ECLI:SI:USRS:1998:Up.254.98
Akt:
Ustavna pritožba V. B. zoper sklep P. S. d.o.o., PE K. št. 2/11- 432/2-98 z dne 27.7.1998
Izrek:
Ustavna pritožba V. B. zoper sklep P. S. d.o.o., PE K. se zavrže.
Evidenčni stavek:
Ustavno sodišče zavrže ustavno pritožbo, če njen vlagatelj predhodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 50., 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
31. 8. 1998
Vrsta odločitve:
sklep
Vrsta rešitve:
zavrženje
Dokument:
US19111
Up-254/98
24.9.1998
S K L E P
Ustavno sodišče je v postopku za preizkus ustavne pritožbe V. B. iz K. na seji senata dne 24.9.1998
s k l e n i l o:
Ustavna pritožba V. B. zoper sklep P. S. d.o.o., PE Kranj št. 2/11-432/2-98 z dne 27.7.1998 se zavrže.
O b r a z l o ž i t e v
1. Pritožnica navaja, da je dne 29.6.1998 dobila sodbo Višjega delovnega in socialnega sodišča, po kateri bi jo morala P. S., PE K., vzeti nazaj na primerno delo, ker da V. K. ni izpolnila pogojev. Z izpodbijanim sklepom pa naj bi P. ne upoštevala sodbe in naj bi s tem kršila zakon in njene človekove pravice.
Predlaga, da Ustavno sodišče naloži P. S., da je dolžna upoštevati sodbo sodišča.
2. Ustavna pritožba se lahko vloži zoper posamičen akt državnega organa, organa lokalne skupnosti ali nosilca javnih pooblastil, če prizadeti posameznik meni, da mu je s takim aktom - tudi s sodbo ali sklepom sodišča - kršena kakšna njegova človekova pravica ali temeljna svoboščina (50. člen Zakona o Ustavnem sodišču, Uradni list RS, št. 15/94 - v nadaljevanju: ZUstS).
Ustavna pritožba se lahko vloži šele, ko so izčrpana vsa pravna sredstva (prvi odstavek 51. člena ZUstS).
3. V obravnavani zadevi še niso izčrpana niti redna pravna sredstva. Izpodbijani sklep sam po sebi ni posamični akt, zoper katerega je možna ustavna pritožba, saj gre za sklep delodajalca o pravicah delavca iz delovnega razmerja. Iz obrazložitve izpodbijanega sklepa pa izhaja tudi, da je delodajalec upošteval sodbo o vrnitvi delavke na delo in nato v ponovnem postopku odločil podobno kot prvič. Šele ko bodo izčrpana vsa redna in praviloma tudi izredna pravna sredstva zoper ponovno odločitev, bodo izpolnjene procesne predpostavke za vložitev ustavne pritožbe. Iz predloženih listin je razvidno, da se je pritožnica zoper izpodbijani sklep pritožila na pristojni organ delodajalca, nato pa bo imela še možnost sodnega varstva pred delovnim sodiščem in revizije pred Vrhovnim sodiščem.
4. Senat ustavnega sodišča je sprejel ta sklep na podlagi 2. alinee prvega odstavka 55. člena ZUstS v sestavi: predsednik dr. Lojze Ude ter sodnik in sodnica Franc Testen in dr. Dragica Wedam-Lukić.
Predsednik senata:
dr. Lojze Ude
Up-12/94
Natisni
Opravilna št.:
Up-12/94
Datum odločitve:
24. 9. 1998
ECLI:
ECLI:SI:USRS:1998:Up.12.94
Akt:
Ustavna pritožba A. Z. zoper sodbo Višjega sodišča v Mariboru št. Cp 28/93 z dne 9.2.1993 v zvezi s sodbo Temeljnega sodišča v Mariboru, Enote v Mariboru št. II P 531/92 z dne 16.11.1992
Izrek:
Ustavna pritožba A. Z. zoper sodbo Višjega sodišča v Mariboru v zvezi s sodbo Temeljnega sodišča v Mariboru, Enote v Mariboru se zavrže.
Evidenčni stavek:
Ustavno sodišče zavrže ustavno pritožbo, če pritožnik nepopolne vloge v postavljenem roku ustrezno ne dopolni.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 51., 52., 53., 54., 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
7. 3. 1994
Vrsta odločitve:
sklep
Vrsta rešitve:
zavrženje
Dokument:
US19113
Up-12/94
24.9.1998
S K L E P
Ustavno sodišče je v postopku za preizkus ustavne pritožbe A. Z. iz M. na seji senata dne 24. septembra 1998
s k l e n i l o :
Ustavna pritožba A. Z. zoper sodbo Višjega sodišča v Mariboru št. Cp 28/93 z dne 9.2.1993 v zvezi s sodbo Temeljnega sodišča v Mariboru, Enote v Mariboru št. II P 531/92 z dne 16.11.1992 se zavrže.
O b r a z l o ž i t e v
1. Pritožnik v svoji vlogi, naslovljeni kot "protest in obtožba", navaja, da ga sodišča že od leta 1965 nečloveško maltretirajo, ker mu od takrat dalje ropajo osebni dohodek in pokojnino za nezakonito preživnino. Pritožnik smiselno izpodbija sodbo sodišča druge stopnje, ki je v sporu zaradi ukinitve preživnine zavrnilo pritožnikovo pritožbo in potrdilo sodbo sodišča prve stopnje, s katero je to zavrnilo zahtevek pritožnika za ukinitev pravice do preživnine toženi stranki.
Pritožnik zatrjuje kršitev pravic iz 14., 15., 16., 18., 19., 21., 22., 23., 25., 26., 28., 30., 31., 34. in 35. člena Ustave. 2. Po Zakonu o Ustavnem sodišču (Uradni list RS, št. 15/94 - v nadaljevanju: ZUstS) je v ustavni pritožbi treba navesti posamični akt, ki se spodbija, dejstva, ki pritožbo utemeljujejo, in priložiti kopijo izpodbijanega posamičnega akta (53. člen ZUstS). Izkazati je potrebno pravočasnost ustavne pritožbe (52. člen ZUstS) in izčrpanost pravnih sredstev (51. člen ZUstS).
3. Izpodbijano sodbo je v sporu zaradi ukinitve preživnine izdalo sodišče druge stopnje. Zoper to sodbo je dopustna revizija. Pritožnik je v vlogi z dne 4.3.1994 navajal, da je vložil revizijo na Vrhovno sodišče, akta, s katerim naj bi Vrhovno sodišče odločilo o njegovi zahtevi, pa Ustavnemu sodišču ni predložil. Kljub obširnosti vloga ni vsebovala vseh potrebnih podatkov in listin, zaradi česar je ni bilo mogoče preizkusiti.
Zato je bil pritožnik na podlagi drugega odstavka 54. člena ZUstS pozvan, da vlogo v določenem roku ustrezno dopolni.
4. Poziv sodišča je bil vročen dne 1.7.1998, pritožnik pa v danem roku vloge kljub opozorilu na posledice ni dopolnil. Zato je bilo ustavno pritožbo treba zavreči.
5. Senat Ustavnega sodišča ja ta sklep sprejel na podlagi četrte alinee prvega odstavka 55. člena ZUstS v sestavi: predsednik senata dr. Lojze Ude ter sodnik Franc Testen in sodnica dr. Dragica Wedam - Lukić.
Predsednik senata
dr. Lojze Ude
Up-177/98
Natisni
Opravilna št.:
Up-177/98
Datum odločitve:
24. 9. 1998
ECLI:
ECLI:SI:USRS:1998:Up.177.98
Akt:
Ustavna pritožba S. D. zoper odločbo Ministrstva za obrambo št. 105-07-91/97 z dne 11.6.1998
Izrek:
Ustavna pritožba S. D. zoper odločbo Ministrstva za obrambo se zavrže.
Evidenčni stavek:
Ustavno sodišče zavrže ustavno pritožbo, če njen vlagatelj predhodno ni izčrpal vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o delovnih in socialnih sodiščih (ZDSS), 4. čl.

Zakon o Ustavnem sodišču (ZUstS), 51., 52., 53., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
2. 7. 1998
Vrsta odločitve:
sklep
Vrsta rešitve:
zavrženje
Dokument:
US19112
Up-177/98
24.9.1998
S K L E P
Ustavno sodišče je v postopku za preizkus ustavne pritožbe S. D. s P. na seji senata dne 24.9.1998
s k l e n i l o:
Ustavna pritožba S. D. zoper odločbo Ministrstva za obrambo št. 105-07-91/97 z dne 11.6.1998 se zavrže.
O b r a z l o ž i t e v
1. Pritožnik v svoji vlogi z dne 1.7.1998, naslovljeni kot ugovor, navaja, da mu je bilo z izpodbijanim posamičnim aktom ponovno zavrnjeno nadomestilo za ločeno življenje. Opisuje svoje osebne in stanovanjske razmere ter razloge, zaradi katerih meni, da je do nadomestila upravičen.
2. Po Zakonu o Ustavnem sodišču (Uradni list RS, št. 15/94 - v nadaljevanju: ZUstS) je v ustavni pritožbi treba navesti posamični akt, ki se spodbija, dejstva, ki pritožbo utemeljujejo, in priložiti tudi kopijo izpodbijanega posamičnega akta (53. člen ZUstS). Izkazati je potrebno tudi pravočasnost ustavne pritožbe (52. člen ZUstS) in izčrpanost vseh pravnih sredstev (51. člen ZUstS).
3. Pritožnik je vlogi priložil izpodbijano odločbo Ministrstva za obrambo o zavrnitvi ugovora zoper prvostopno odločitev.
Dokončna odločba ima pravni pouk o pravici do uveljavljanja sodnega varstva "pred pristojnim sodiščem". Za odločanje o premoženjskih in drugih posamičnih pravicah iz delovnega razmerja ali v zvezi z delovnim razmerjem je po 4. členu Zakona o delovnih in socialnih sodiščih (Uradni list RS, št. 19/94) pristojno delovno sodišče. Izčrpanost tega sodnega varstva je procesna predpostavka za vložitev ustavne pritožbe. Dokler predpisana redna sodna pot ni izčrpana oziroma kolikor ni izčrpana, niso izpolnjeni pogoji za obravnavanje ustavne pritožbe. Zato je bilo ustavno pritožbo treba zavreči.
4. Ustavno sodišče je sprejelo ta sklep na podlagi 2. alinee prvega odstavka 55. člena ZUstS v senatu v sestavi: predsednik dr. Lojze Ude ter sodnika in sodnica Franc Testen in dr. Dragica Wedam-Lukić.
Predsednik senata
dr. Lojze Ude
Up-147/98
Natisni
Opravilna št.:
Up-147/98
Datum odločitve:
24. 9. 1998
ECLI:
ECLI:SI:USRS:1998:Up.147.98
Akt:
Sodba Vrhovnega sodišča št. II Ips 275/96 z dne 19.2.1998 v zvezi s sodbo Višjega sodišča v Kopru št. Cp 74/96 z dne 21.2.1996 ter sodbo Okrajnega sodišča v Postojni št. P 267/94 z dne 15.11.1995
Izrek:
Postopek odločanja o ustavni pritožbi K. K. zoper sodbo Vrhovnega sodišča v zvezi s sodbo Višjega sodišča v Kopru ter sodbo Okrajnega sodišča v Postojni se ustavi.
Evidenčni stavek:
Ker je pritožnik ustavno pritožbo umaknil, je Ustavno sodišče postopek ustavilo.
Geslo:
Umik ustavne pritožbe, ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
1. 6. 1998
Vrsta odločitve:
sklep
Vrsta rešitve:
ustavitev
Dokument:
US19116
Up-147/98
24.9.1998
S K L E P
Ustavno sodišče je v postopku za preizkus ustavne pritožbe K. K. iz P., ki ga zastopa M. Š., odvetnik v P. na seji senata dne 24. septembra 1998
s k l e n i l o :
Postopek odločanja o ustavni pritožbi K. K. zoper sodbo Vrhovnega sodišča št. II Ips 275/96 z dne 19.2.1998 v zvezi s sodbo Višjega sodišča v Kopru št. Cp 74/96 z dne 21.2.1996 ter sodbo Okrajnega sodišča v Postojni št. P 267/94 z dne 15.11.1995 se ustavi.
O b r a z l o ž i t e v
Pritožnik je ustavno pritožbo umaknil, zato se postopek ustavi.
Senat ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS št. 15/94) v sestavi: predsednik senata dr. Lojze Ude, sodnik Franc Testen ter sodnica dr. Dragica Wedam-Lukić. Sklep je sprejel soglasno.
Predsednik senata
dr. Lojze Ude
Up-55/98
Natisni
Opravilna št.:
Up-55/98
Datum odločitve:
24. 9. 1998
ECLI:
ECLI:SI:USRS:1998:Up.55.98
Akt:
Ustavna pritožba J. K. zoper sklep Višjega sodišča v Mariboru št. Cp 632/97 z dne 24.6.1997 v zvezi s sklepom Okrajnega sodišča v Mariboru št. I P 496/96 z dne 25.2.1997
Izrek:
Ustavna pritožba J. K. zoper sklep Višjega sodišča v Mariboru v zvezi s sklepom Okrajnega sodišča v Mariboru se zavrže.
Evidenčni stavek:
Ustavno sodišče zavrže ustavno pritožbo, če je zakoniti rok za njeno vložitev očitno zamujen.
Geslo:
Rok za vložitev ustavne pritožbe, prepozna ustavna pritožba.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
9. 3. 1998
Vrsta odločitve:
sklep
Vrsta rešitve:
zavrženje
Dokument:
US19118
Up-55/98
24.9.1998
S K L E P
Ustavno sodišče je v postopku za preizkus ustavne pritožbe J. K. iz M. na seji senata dne 24. septembra 1998
s k l e n i l o :
Ustavna pritožba J. K. zoper sklep Višjega sodišča v Mariboru št. Cp 632/97 z dne 24.6.1997 v zvezi s sklepom Okrajnega sodišča v Mariboru št. I P 496/96 z dne 25.2.1997 se zavrže.
O b r a z l o ž i t e v
1. V sporu zaradi motenja posesti je sodišče zavrnilo zahtevek, s katerim je pritožnik zahteval, da mu mora toženec (upravljalec sistema kabelske televizije) ponovno omogočiti gledanje TV programa. V ustavni pritožbi pritožnik oporeka pravilnosti in zakonitosti izpodbijanega sklepa.
2. V skladu s prvim odstavkom 52. člena Zakona o Ustavnem sodišču (Uradni list RS št. 15/94 - v nadaljevanju: ZUstS) je ustavno pritožbo potrebno vložiti v roku 60 dni od dneva vročitve izpodbijanega sklepa. V obravnavani zadevi je sodišče druge stopnje izpodbijani sklep izdalo 24.6.1997; sklep je bil, kot izhaja iz pritožnikovih navedb in prilog spisa, neposredno zatem pritožniku tudi vročen. Ustavno pritožbo je pritožnik vložil 7.3.1998. Zakoniti rok za vložitev ustavne pritožbe je torej očitno zamujen.
3. Ker je ustavna pritožba prepozna, jo je potrebno zavreči.
4. Senat ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik senata dr. Lojze Ude, sodnik Franc Testen in sodnica dr. Dragica Wedam-Lukić. Sklep je sprejel soglasno.
Predsednik senata
dr. Lojze Ude